Fellesmøte for LMU og Studiekomiteen 16. januar 2014

**Diskusjonssak: oppfølging av førsteårsstudenten**

**Tilstede:** Gro Bjørnerud Mo, Bjørn Erik Rasch, Gabrielle L Gjerdset, Lisbeth Dyrberg, Knut Mørken, Anne Marie Aass, Amanda Schei, Erik Borander, Martin Tveten, Ilan Dehli Villanger, Eli Ottesen, Mads Danielsen, Kari Jussie Lønning, Eystein Gullbek, Solveig Kristensen, Bjørn Stensaker, Signy Grape, Brit Heidi Rustad, Ruth Vatvedt Fjeld, Ragnhild Hennum, Monica Bakken, Jonny Sundnes, Ketil H. Hogstad, Kristin Fossum Stene.  **Forfall:** Ingird Os, Hallgeir Elstad, Trygve Bergsåker, Eva Isaksen, Per Erik Syversen, Jon Lanestedt,
Eva Holte Enoksen.

**Relevant bakgrunnsdokument:** Notat om videre organisering av Fadderordningen, datert 04.09.13. (ephorte: 2013/13650).

**Program:**

**Innledning**
Ved prorektor Ruth Vadtvedt Fjeld

**Overgangen fra elev til student er brå**
Innlegg ved Gabrielle Legrand Gerdset fra Studentparlamentet.
(Se PP på nettsidene for LMU og Studiekomiteen)

**Helhetlig utdanningssatsning på MN**
Innlegg ved prosjektleder Knut Mørken og rådgiver ved MN Ilan Villanger.
(Se PP på nettsidene for LMU og Studiekomiteen)

**Oppfølging av studenter ved HF: hvor står vi og hvor går vi?** Innlegg ved studiedekan Gro Bjørnerud Mo
(Se PP på nettsidene for LMU og Studiekomiteen)

**Oppsummering fra diskusjon i grupper**

**Spørsmål 1: Hva er suksesskriterier for gode oppfølgingstiltak ved «mitt» fakultet?**

* Hva som er gode oppfølgingstiltak må defineres ut fra hva man vil oppnå. Så lenge målet ikke er definert er det vanskelig å diskutere dette.
* Vi trenger å differensiere mellom ulike studentgrupper der tiltakene er noe ulike;
a) Et stort problem er studieporteføljen og hvordan den er satt sammen (se HF).
b) Læringsmiljø og forståelsen av det må inkludere fagene og ikke bare fysiske og psykososiale dimensjonene.
c) Tydelige forventninger ti l studenter og ansatte er viktig. Dette kan for eksempel innebære obligatoriske oppstartsseminar og forpliktelser for staben.
* Trivsel og tilhørighet er grunnleggende. Vi tror at trivsel gir flere avlagte studiepoeng.
* Gode oppfølgingstiltak engasjerer flere en den «harde kjernen» av studenter.
* Vitenskapelig ansatte deltar i gode oppfølgingstiltak.
* Det er viktig å ta hensyn til de svært ulike forutsetninger som ulike fag og studentgrupper har. Eksempelvis har UV en voksen studentgruppe, gjerne med barn og jobb ved siden av. Mange ønsker ikke å «bli en del av miljøet». Dette må studiestedet ta høyde for.
* Velfungerende og omfattende fadderordning. Studier viser at de som bygger relasjoner tidlig trives best og at dette er helsefremmende (mot ensomhet).
* Ansatte ved UiO må ta ansvar og prioritere kontakt med studentene.
* Suksess er når miljøet preges av stolthet, studenter opplever tilhørighet og blir sett.

**Spørsmål 2: Hvilke tiltak vil fakultetet satse på i neste årsplansperiode?**

* Jobbe med rådgivning i grunnskolen
* Faglig- sosiale introduksjonsopplegg der studenter møter akademikere parallelt med fadderuken.
* Mer dialog mellom SiO og fakultetene
* Rekruttering og opplæring av gode faddere
* Skrivekurs. Mange sliter med akademisk skriving i f.eks en artikkel eller til eksamen. Tillitsvalgte fra STV har tatt initiativ til slike kurs og bøker.
* MN vil utvide programseminarene til å gjelde alle nye studenter.
* UV og MN vil samarbeide om en tur for realfagslektorene.
* Satse mer på oppfølging underveis i studieløpet.

**Spørsmål 3: Hvordan kan UiO legge til rette for et felles løft for førsteårsstudenten?**

* Tydelige, lønnsomme, økonomiske prioriteringer
* Profesjonalisert oppfølging over tid. Dette forutsetter ansettelse av profesjonell kompetanse.
* Viktig med felles enighet om et løft, men gjennomføringen må være lokal, nært studiene.
* Bygge kultur og entusiasme blant ansatte for å ta et helhetlig ansvar for studentene
* Tverrinstitusjonelle arenaer, slik som for eksempel samarbeidet mellom Realfagsbiblioteket og MN.
* Vi støtter utviklingen av fadderordningen, med meir lokal forankring, slik det beskrives i saksnotatet fra STA.
* Mer deltakelse under forelesningene. Stille krav til studentene ved spørsmål/ svar. Viser til erfaringer fra Berkley.
* Implementere tiltak som har som har hatt dokumentert effekt andre steder.
* Anerkjenne og følge opp problemer/ utfordringer
* Utnytte særegenheter som en styrke. Eksempelvis på et lite studie. Det har OD og Musikkvitenskap klart. Store studieprogram kan arbeide aktivt med kullfølelsen.
* Arbeide for å bygge delingskultur, også blant vitenskapelig ansatte.